लंच ब्रेक के बाद मैं फिर कक्षा में। विषय-''बनाने की विधि। पर बनाने की विधि कहीं बीच अधर ही लटकी रह जाती है। कारण मन बुरी तरह से उखड़ गया है, कक्षा से, बच्चियों से...नहीं अपने आप से। अपने विश्वास से। लड़कियाँ भी नहीं रूकी पलभर। त्रिवेणी चाय बनाने चली गई है। मैं सोचती हूँ यह थकती क्यों नहीं कभी? घर में पूरे घर की जिम्मेदारी और कक्षा में भी आगे-आगे बने रहना। शुरू में तो जि़द पर ही अड़ी थी- ''मुझसे कहाँ होगा यह सबकुछ। मुझे घर में ही रहने दे...पर जब करने लगी तो हाथ पहले दिन से ही इतना सधा और साफ कि मैं हैरत में पड़ गर्इ थी। थकान इन दिनों ज़्यादा ही लगने लगी है मुझे। रह रहकर, वक्त-बेवक्त। और आज तो...। नयोनिका जो कल से हिम्मत साधकर भी नहीं पूछ पा रही थी, मेघा ने आज एक झटके से उलीच दिया था। पैसे वाले परिवार की इकलौती, मुँहफट लड़की। उसे क्या पता था आहत भी हो सकत है कोई उसकी बातों से। और होता हो तो हो उसकी बला से। उसने तो बस एक प्रश्न ही किया है, सीधा- सादा। ''हम पत्थरों पर ही अपना काम कन्टीन्यू रखना चाहते हैं। हमें नहीं सीखना यह पाटरी-वाटरी। वैसे भी इस कला का कौन-सा भविश्य देखती हैं आप। मिटटी न पत्थर जितनी टिकाऊ अैर न आवागमन या निर्यात के लिए सहज। मुझे तो मिटटी जितनी ही भंगुर लगती है यह कला। आउटडेटेड, आफबीट। आपने जब प्रस्तर कला को एक नर्इ दिषा, एक नया आयाम दिया फिर अचानक यह सिवचओवर क्यों? यह कला आपकी प्रसिद्धि को समेट सकेगी, हम क्या पायेंगे इस षिक्षा से? प्रसिद्धि? ठौंर? उतने पैसें जो हमें एक अच्छी जिंदगी दे सके।